title: Решение 2014/72/ОВППС на Съвета от 10 февруари 2014 година за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2013/395/ОВППС

text:
               11.2.2014

               BG

               Официален вестник на Европейския съюз

               L 40/56

         РЕШЕНИЕ 2014/72/ОВППС НА СЪВЕТА
   от 10 февруари 2014 година
   за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2013/395/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 25 юли 2013 г. Съветът прие Решение 2013/395/ОВППС (2) за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (3)

               В съответствие с член 1, параграф 6 от Обща позиция 2001/931/ОВППС е необходимо да се преразглеждат редовно имената на лицата, групите и образуванията в списъка, за да се гарантира, че съществуват основания за оставянето им в списъка.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът установи, че вече няма основания определена група да продължи да фигурира в списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (6)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от посочената Обща позиция, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (7)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран, а Решение 2013/395/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2013/395/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 10 февруари 2014 година.

            За Съвета

            Председател

         C. ASHTON

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение 2013/395/ОВППС на Съвета от 25 юли 2013 г. за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2012/765/ОВППС (ОВ L 201, 26.7.2013 г., стр. 57).

      ПРИЛОЖЕНИЕ

         Списък на лицата, групите и образуванията, посочени в член 1

      1.   ФИЗИЧЕСКИ ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: № D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. Паспорт: № C2002515 (Иран); паспорт: № 477845448 (САЩ). Национален идентификационен №: 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“.

                  6.

                  FAHAS, Sofiane Yacine, роден на 10.9.1971 г. в гр. Алжир (Алжир), член на „al-Takfir“ и „al-Hijra“.

                  7.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  8.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан. Паспорт № 488555.

                  9.

                  SHAHLAI Abdul Reza (известен също като Abdol Reza Shala’i, като Abd-al Reza Shalai, като Abdorreza Shahlai, като Abdolreza Shahla’i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: (1) Kermanshah, Иран, (2) военна база Mehran, провинция Ilam, Иран.

                  10.

                  SHAKURI Ali Gholam, роден приблизително през 1965 г. в Техеран, Иран.

                  11.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт №: 008827 (ирански, дипломатически), издаден през 1999 г. Титла: генерал-майор.

            2.   ГРУПИ И ОБРАЗУВАНИЯ

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“, като „Революционна организация на мюсюлманите социалисти“).

                  2.

                  „Бригада на мъчениците на Al-Aqsa“.

                  3.

                  Сдружение „Ал-Акса“ (Al-Aqsa e.V.).

                  4.

                  „Аl–Takfir“ и „Аl–Hijra“.

                  5.

                  „Babbar Khalsa“.

                  6.

                  „Комунистическа партия на Филипините“, включително „Нова народна армия“ – „NPA“, Филипини.

                  7.

                  „Gama’a al-Islamiyya“ (известна също като „Al-Gama’a al-Islamiyya“) („Islamic Group“ – „IG“).

                  8.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини“).

                  9.

                  „Hamas“, включително „Hamas-Izz al-Din al-Qassem“.

                  10.

                  Военно крило на ливанската „Хизбула“ — „Hizballah Military Wing“ (известно също като „Hezbollah Military Wing“, известно също като „Hizbullah Military Wing“, като „Hizbollah Military Wing“, като „Hezballah Military Wing“, като „Hisbollah Military Wing“, като „Hizbu’llah Military Wing“, като „Hizb Allah Military Wing“, като „Jihad Council“ (и всички единици, които му докладват, включително Организацията за външна сигурност).

                  11.

                  „Муджахидини на Хизбула“ – „HM“.

                  12.

                  „Hofstadgroep“.

                  13.

                  „Фондация за спасение и развитие на Светата земя“.

                  14.

                  „Международна федерация на младите сикхи“ – „ISYF“.

                  15.

                  „Силата на Калистан Зиндабад“ („Khalistan Zindabad Force“) – „KZF“.

                  16.

                  „Кюрдска работническа партия“ – „PKK“ (известна също като „KADEK“, като „KONGRA-GEL“).

                  17.

                  „Тигри за освобождение на Тамил Илам“ – „LTTE“.

                  18.

                  „Ejército de Liberación Nacional“ („Национална армия за освобождение“).

                  19.

                  „Палестински ислямски джихад“ – „PIJ“.

                  20.

                  „Народен фронт за освобождение на Палестина“ – „PFLP“.

                  21.

                  „Народен фронт за освобождение на Палестина – главно командване“ (известен също като „PFLP – General Command“).

                  22.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“).

                  23.

                  „Devrimci Halk Kurtuluș Partisi-Cephesi“ – „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“).

                  24.

                  „Sendero Luminoso“ – „SL“ („Сияйната пътека“).

                  25.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“).


title: Решение на Съвета от 28 октомври 1996 година относно сключването на споразумение под формата на размяна на писма между Европейската общност и Арабска република Египет за адаптиране на режима на внос в Общността на портокали с произход и идващи от Египет

text:
Важна правна забележка

|

31996D0641

Официален вестник n° L 292 , 15/11/1996 стр. 0031 - 0031 специално чешко издание глава 3 том 20 стр. 42  - 42 специално испанско издание глава 3 том 20 стр. 42  - 42 специално унгарско издание глава 3 том 20 стр. 42  - 42 специално литвийско издание глава 3 том 20 стр. 42  - 42 LV.ES глава 3 том 20 стр. 42  - 42 MT.ES глава 3 том 20 стр. 42  - 42 PL.ES глава 3 том 20 стр. 42  - 42 SK.ES глава 3 том 20 стр. 42  - 42 специално словенско издание глава 3 том 20 стр. 42  - 42

		19961028Решение на Съветаот 28 октомври 1996 годинаотносно сключването на споразумение под формата на размяна на писма между Европейската общност и Арабска република Египет за адаптиране на режима на внос в Общността на портокали с произход и идващи от Египет(96/641/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него, във връзка с член 228, параграф 2, първо изречение от него,като взе предвид предложението на Комисията,като има предвид, че режимът на внос на портокали беше променен в рамките на многостранните търговски преговори от Уругвайския кръг;като има предвид, че новият режим може да има отрицателен ефект върху традиционния внос в Общността от Египет;като има предвид, че член 22 от Споразумението за сътрудничество между Европейската икономическа общност и Арабска република Египет [1] предвижда, в случай на промяна на съществуващите правила, Общността да може да промени определения от споразумението режим за въпросните продукти;като има предвид, че Общността е постигнала съгласие с Арабска република Египет, че в очакване на сключването на ново евро-средиземноморско споразумение въпросният режим ще бъде приспособен на основата на споразумение под формата на размяна на писма;като има предвид, че понастоящем следва да се одобри последното споразумение,РЕШИ:Член 1Споразумението под формата на размяна на писма между Европейската общност и Арабска република Египет за адаптиране на режима на внос в Общността на портокали, произхождащи и идващи от Египет, е одобрено от името на Общността.Текстът на споразумението е приложен към настоящото решение.Член 2На председателя на Съвета се възлага да определи лице, упълномощено да подпише споразумението с цел обвързване на Общността [2].Член 3При необходимост Комисията приема подробни правила за приложение на Споразумението според процедурата, предвидена в член 33 от Регламент (ЕИО) № 1035/72 [3].Съставено в Люксембург на 28 октомври 1996 година.За СъветаПредседателD. Spring[1] ОВ L 266, 27.9.1978 г., стр. 1.[2] Датата на влизане в сила на Споразумението ще бъде публикувана в Официален вестник на Европейските общности от Генералния секретариат на Съвета.[3] Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (ОВ L 118, 20.5.1972 г., стр. 1). Регламент, последно изменен с Регламент (ЕО) № 1363/95 на Комисията (ОВ L 132, 16.6.1995 г., стр. 8).--------------------------------------------------


title: Решение 2011/429/ОВППС на Съвета от 18 юли 2011 година относно позицията на Европейския съюз във връзка със Седмата конференция за преглед на държавите — страни по Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО)

text:
               19.7.2011

               BG

               Официален вестник на Европейския съюз

               L 188/42

         РЕШЕНИЕ 2011/429/ОВППС НА СЪВЕТА
   от 18 юли 2011 година
   относно позицията на Европейския съюз във връзка със Седмата конференция за преглед на държавите — страни по Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 12 декември 2003 г. Европейският съвет прие Стратегия на ЕС срещу разпространението на оръжия за масово унищожение, която цели, inter alia, да укрепи Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО), да продължи обсъжданията относно проверката на КБТО, да подкрепи всеобщото приемане и прилагането на КБТО на национално равнище, включително със средствата на наказателното законодателство, и да укрепи нейното спазване.

               (2)

               На 28 април 2004 г. Съветът за сигурност на Организацията на обединените нации (СС на ООН) единодушно прие Резолюция 1540 (2004), в която разпространението на оръжия за масово унищожаване и средствата за тяхното доставяне се описват като заплаха за международния мир и сигурност. На 27 април 2006 г. СС на ООН единодушно прие Резолюция 1673 (2006) за засилване на усилията за насърчаване на пълното прилагане на Резолюция 1540 (2004). Изпълнението на разпоредбите на тези резолюции допринася за прилагането на КБТО.

               (3)

               На 26 август 1988 г. СС на ООН прие Резолюция 620 (1988), в която, inter alia, генералният секретар се насърчава да извършва незабавно разследване в отговор на твърдения за употреба на химически и бактериологични (биологични) или токсични оръжия, които нарушават Женевския протокол от 1925 г. На 8 септември 2006 г. Общото събрание прие Глобалната стратегия на ООН за борба с тероризма, приложена към Резолюция 60/288, съгласно която държавите членки насърчават генералния секретар да актуализира регистъра на експерти и лаборатории, както и наличните му технически насоки и процедури за своевременното и ефикасно разследване на твърдения, подлежащи на доказване.

               (4)

               Шестата конференция за преглед на държавите — страни по КБТО, взе решение, че Седмата конференция за преглед следва да се състои в Женева не по-късно от 2011 г. и следва да разгледа действието на КБТО, като, inter alia, вземе предвид новите достижения на науката и технологиите, които имат отношение към КБТО, както и напредъка, постигнат от държавите — страни по КБТО (по-нататък „държавите-страни“), в изпълнение на задълженията по КБТО и в изпълнение на решенията и препоръките, приети по време на Шестата конференция за преглед.

               (5)

               На 27 февруари 2006 г. Съветът прие Съвместно действие 2006/184/ОВППС (1), а на 10 ноември 2008 г. Съветът прие Съвместно действие 2008/858/ОВППС (2). Двете съвместни действия насърчават всеобщото приемане на КБТО и подкрепят прилагането ѝ от държавите-страни. Освен това Съвместно действие 2008/858/ОВППС насърчава представянето на декларации относно мерките за изграждане на доверие (МИД) от държавите-страни и предоставянето на подкрепа на междусесийния процес на КБТО.

               (6)

               Успоредно със Съвместно действие 2006/184/ОВППС Европейският съюз прие План за действие на ЕС относно биологичното и токсично оръжие, в допълнение към Плана за действие на ЕС за подкрепа на КБТО (3) по отношение на КБТО, съгласно който държавите-членки се ангажираха да предават на ООН всяка година през април декларации относно МИД, а на генералния секретар на ООН — списъци със съответните експерти и лаборатории с цел улесняване на разследването на предполагаемо използване на (химически) биологични и токсични оръжия.

               (7)

               Предвид предстоящата Седма конференция за преглед на КБТО от 5 до 22 декември 2011 г. е необходимо да се актуализира позицията на Европейския съюз.

         ПРИЕ НАСТОЯЩОТО РЕШЕНИЕ:
   Член 1
   Целите на Съюза по време на Седмата конференция за преглед на държавите — страни по Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО), е да се направи преглед на действието на КБТО и да се проучат възможностите за по-нататъшното ѝ укрепване.
   За постигането на тези цели Съюзът представя конкретни предложения на Седмата конференция за преглед, която предстои да се състои от 5 до 22 декември 2011 г.
   Член 2
   По време на Седмата конференция за преглед Съюзът работи по-специално за гарантиране, че държавите — страни по КБТО (по-нататък „държавите-страни“), ще засегнат следните приоритети:

               а)

               изграждане на доверие относно спазването на КБТО;

               б)

               подкрепа на националното ѝ прилагане; и

               в)

               насърчаване на всеобщото ѝ приемане.

         Член 3
   С оглед на целите, посочени в член 1, и приоритетите, посочени в член 2, Съюзът:

               а)

               допринася за пълен преглед на действието на КБТО по време на Седмата конференция за преглед, включително изпълнението на ангажиментите, поети от държавите — страни по КБТО;

               б)

               подкрепя по-нататъшният междусесиен процес по същество в периода между Седмата и Осмата конференция за преглед и определя конкретни области и засилени процедури за по-нататъшен напредък по тази процес;

               в)

               подкрепя Осмата конференция за преглед да се състои не по-късно от 2016 г.;

               г)

               изгражда консенсус за успешното приключване на Седмата конференция за преглед въз основа на рамката, установена от предишните конференции, и утвърждава, inter alia, следните основни елементи:

                           i)

                           работи за определянето и укрепването на ефективни механизми за изграждане на доверие в спазването на КБТО;

                           ii)

                           държавите-страни следва да могат да докажат, че спазват Конвенцията — чрез обмен на информация и повишена прозрачност по отношение на своите способности и действия за прилагане, както и намерения за спазване. Това може да бъде постигнато чрез декларации, консултации и действия на място, които се характеризират с повишаващи се нива на прозрачност и контрол, както и чрез обмен на информация и прегледи в междусесийния процес. Като отчита отсъствието понастоящем на консенсус относно проверките, които остават основен елемент от един цялостен и ефективен режим на разоръжаване и неразпространение, Съюзът желае да работи за определяне на възможните действия, с които да се постигнат тези цели;

                           iii)

                           ефективно изпълнение и пълно спазване на задълженията по КБТО от всички държави-страни; съдействие и при необходимост укрепване на мерките за прилагане на национално равнище, включително наказателно законодателство, и контрол върху патогенните микроорганизми и токсини в рамките на КБТО, inter alia чрез повишаване на капацитета на звеното за подпомагане на прилагането (ЗПП) към Службата на ООН по въпросите на разоръжаването за оказване на подкрепа за прилагането на национално равнище и чрез включване на темата в междусесийния процес. Могат да се обмислят по-нататъшни действия и да се вземат решения за начините и средствата за засилено прилагане на национално равнище. Съюзът ще насърчава обсъжданията относно възможните действия в това отношение, особено в областта на националното законодателство, координацията между заинтересованите лица на национално равнище и регионално и подрегионално сътрудничество, както и въвеждането на необходимите стандарти за управление на биологичната безопасност и биологичната сигурност в природонаучните институти;

                           iv)

                           всеобщо присъединяване към КБТО от всички държави, включително отправяне на призив към държавите, които не са страни по КБТО, да се присъединят към нея без отлагане и да се ангажират правно с разоръжаването и неразпространението на биологични и токсични оръжия; както и, до присъединяването на тези държави към КБТО, насърчаването им да участват като наблюдатели в срещите на държавите-страни и да прилагат на доброволна основа разпоредбите на КБТО. Работата по посока на забраната за биологични и токсични оръжия да се обяви за всеобщо обвързващо правило на международното право, включително чрез всеобщо прилагане на КБТО, и в този контекст да се препоръча приемането на план за действие относно всеобщото прилагане, координиран от ЗПП, и оценяването му по време на специални сесии в междусесийния процес;

                           v)

                           усилията за повишаване на прозрачността и изграждане на доверие в спазването включват механизма на мерките за изграждане на доверие (МИД). Съюзът има желание да работи за засилването на този механизъм чрез определяне на мерки за повишаване на участието, качеството и всеобхватността на механизма на МИД;

                           vi)

                           повишаване на прозрачността относно сътрудничеството и съдействието по отношение на член X от КБТО и вземане предвид на работата и опита на други международни организации. Съюзът ще продължи да подкрепя конкретното прилагане на член Х от КБТО чрез различни програми за помощ и има желание да продължи работата по утвърждаване на общо разбиране, което представлява основата за ефективно действие по отношение на сътрудничеството за мирни цели в рамките на КБТО. Може да се обмислят по-нататъшни действия и вземат решения за засилване на международното сътрудничество, съдействие и обмен в областта на биологичните науки и технологии за мирни цели и за поощряване на изграждане на капацитет в областта на наблюдението, откриването и диагностиката и овладяването на инфекциозни болести;

                           vii)

                           укрепване на механизма на генералния секретар на ООН за разследване на предполагаема употреба на биологични и токсични оръжия. Може да се обмислят по-нататъшни действия и вземат решения за оказване на съдействие и за координация в контекста на член VII от КБТО със съответните организации при поискване от държава-страна в случай на предполагаема употреба на биологични и токсични оръжия, включително подобряване на националните способности за наблюдение, откриване и диагностика на заболявания и на системите на обществено здравеопазване. Отделно работата по укрепване на механизма на генералния секретар на ООН за разследване на предполагаема употреба на биологични и токсични оръжия може да допринесе косвено за укрепването на членове VI и VII от КБТО;

                           viii)

                           подпомагане на процес на по-чести оценки на достиженията на науката и технологиите, които могат да имат отношение към КБТО, като все по-голямото сближаване между химията и биологията и в бързоразвиващите се области на синтетичната биология и нанотехнологията;

                           iх)

                           спазване на задълженията по Резолюция 1540 (2004) и Резолюция 1673 (2006) на СС на ООН, по-специално с цел да се премахне рискът от придобиване или използване на биологични и токсични оръжия за терористични цели, включително евентуален достъп на терористи до материали, оборудване и знания, които могат да се използват за разработването и производството на биологични и токсични оръжия;

                           х)

                           програми за глобално партньорство на страните от Г-8 за подкрепа за разоръжаването, контрола и сигурността на чувствителни материали, съоръжения и експертен опит;

                           хi)

                           обмисляне на и решения за по-нататъшни действия въз основа на работата, предприета съгласно междусесийния процес в периода 2007—2010 г. и на усилията за обсъждане и утвърждаване на общо разбиране и ефективни действия относно приемането на необходимите забранителни мерки на национално равнище в съответствие с КБТО.

         Член 4
   С цел укрепване на спазването на КБТО Съюзът насърчава:

               а)

               мерки, свързани с декларациите относно МИД:

                           i)

                           преглед на ежегодни декларации относно МИД като основа за редовна национална декларация относно прилагането и спазването, и по-нататъшното им развиване с тази цел;

                           ii)

                           повишаване на качеството на предадените декларации относно МИД чрез:

                                       —

                                       максимално опростяване на формулярите за МИД и премахване на евентуални двусмислия. Подробните и конкретни предложения за изменение на МИД се основават на докладите от семинара в рамките на Женевския форум;

                                       —

                                       съдействие за събирането на информацията, предоставена във формулярите за МИД. За целта Съюзът ще подкрепи една по-съществена роля на ЗПП в подкрепа на националните точки за контакт и на националните органи, които отговарят за осигуряване на спазването. Това съдействие би могло да включва създаването на справочна библиотека, функция „бюро за помощ“, осигуряване на формуляри за МИД на няколко езика, въвеждане на електронен формат и провеждане на регионални семинари за националните точки за контакт;

                                       —

                                       въвеждане на стимули за предаване на МИД, като включване в механизма за МИД на информация относно член X от КБТО (като се използва настоящият формуляр Г или се изготви нов формуляр);

                           iii)

                           повишаване на значението и изчерпателността на формулярите за МИД чрез:

                                       —

                                       позоваване на съответните членове от КБТО, като се отчете внимателно необходимостта за постигане на подходящ баланс между предоставянето на полезна информация и необходимите за получаването ѝ усилия. Това се прави с цел да се избегнат усложняването и натоварването, които евентуално биха могли да възпрепятстват участието;

                                       —

                                       промяна на МИД чрез евентуален двустепенен подход, като измененията, които изискват допълнителен преглед, се включват в нов междусесиен процес;

               б)

               мерки, свързани с механизма на генералния секретар на ООН за разследване на предполагаема употреба на биологични и токсични оръжия; утвърждаване на необходимостта държавите-страни да осигурят ефективността на разпоредбите на този механизъм и да предприемат практически стъпки за тази цел, като предоставяне на подкрепа за програми за обучение и разработване на аналитична лабораторна система.

         Член 5
   В допълнение към целите, посочени в член 1, и приоритетите, посочени в член 2, Съюзът съдейства за укрепването на ролята на ЗПП. По-конкретно Съюзът оказва подкрепа за:

               а)

               удължаване на мандата на ЗПП с пет години;

               б)

               включване на следните дейности в мандата на ЗПП:

                           i)

                           създаване на платформа за комуникация и информация относно политиката, научните и други дейности във връзка с КБТО (изграждане на „справочна библиотека“/електронна база данни за осведомяване на държавите-страни, академичната общност и промишлеността);

                           ii)

                           поддържане на контакт и обмен на информация с други имащи отношение международни организации;

                           iii)

                           по-нататъшно укрепване на прилагането на КБТО на национално равнище чрез улесняване на обмена на информация и консултиране относно прилагането на национално равнище;

                           iv)

                           по-нататъшна подкрепа за системата от МИД чрез участие в процеса на преглед на декларациите за МИД. Въз основа на информацията, получена чрез преработени МИД, на ЗПП може да се възложи мандат за събиране на свързана с член X от КБТО информация в онлайн база данни;

                           v)

                           разработване на система за преглед на достиженията на науката и технологиите и въздействието им върху КБТО;

                           vi)

                           разработване на план за действие относно всеобщото прилагане;

               в)

               адекватното разширяване на сегашния състав на ЗПП, за да може ЗПП да извърши дейностите, посочени в буква б).

         Член 6
   С цел оказване на подкрепа за прегледа и укрепването на междусесийния процес Съюзът по-конкретно:

               а)

               подкрепя включването на следните теми в нов междусесиен процес под формата на междусесийни теми или в дейността на специални работни групи:

                           i)

                           изпълнение на национално равнище;

                           ii)

                           всеобщо прилагане;

                           iii)

                           по-нататъшна работа по МИД за периода след конференцията за преглед;

                           iv)

                           помощ и сътрудничество съгласно членове VII и Х от КБТО, включително определяне на изисквания за помощ в разработването и приемането на подходящи регулаторни рамки (с акцент върху биологичната безопасност и биологичната сигурност на първо място);

                           v)

                           достижения на науката и технологиите;

               б)

               подкрепя по-честото извършване на оценки на достиженията на науката и технологиите, които имат отношение към КБТО. ЗПП може да играе роля чрез подновения си мандат. Освен задълбочена дискусия в рамките на междусесийния процес държавите-страни могат да разгледат други възможности за обсъждане на въпроси от областта на науката и технологиите (т.е. създаването на нова работна група, включването на точка „Наука и технологии“ в дневния ред на заседанията на държавите-страни, специална среща на експертите в областта на науката и технологиите, създаване на консултативна комисия или на отворен научно-технологичен форум);

               в)

               подкрепя разработването на национални регулаторни рамки, по-конкретно в областта на биологичната безопасност и биологичната сигурност. Приемането на подходящи стандарти за управление на биологичната безопасност и сигурност за лабораториите и промишлеността може да способства в дългосрочен план за изпълнението на задълженията по КБТО от държавите-страни, макар тези стандарти по никакъв начин да не заместват режима за спазване. Те могат също да се окажат полезно средство, наред с други мерки, което да допринася за бъдещ укрепен режим на спазване. Обсъждането на този въпрос с представители на съответната промишленост може да е част от нов междусесиен процес;

               г)

               поддържа укрепването на възможността за вземане на решения по време на междусесийния процес, като проучи няколко варианта, сред които придаването на обвързващ характер на окончателния доклад от срещите на държавите-страни, приемането на пътни карти, обсъждането на възможността за създаване на работни групи по конкретни въпроси, планове за действие или препоръки.

         Член 7
   С цел оказване на подкрепа за всеобщото приемане Съюзът:

               а)

               подкрепя с конкретни стъпки и дейности приемането на план за действие относно всеобщото прилагане, направляван от ЗПП. Планът за действие би могъл да включва информационни прояви, съвместни демарши, превод на съответните документи, стимули, като обмен на информация относно предложения за съдействие, и посещения за съдействие при попълването на първите формуляри на мерките за изграждане на доверие. Този план за действие ще бъде оценяван и при необходимост изменян при всяка среща на държавите-страни;

               б)

               подкрепя организирането по време на междусесийния процес на специални сесии или срещи на работни групи, посветени на всеобщото прилагане, с цел координиране на информационните дейности между различните участници и планиране на регионални инициативи.

         Член 8
   Съюзът подкрепя прегледа на прилагането на член X от КБТО по време на Седмата конференция за преглед. Този преглед има за цел:

               а)

               проучване на начини за включването в МИД на информация относно оказването на съдействие чрез преработването на формуляр Г или изготвянето на нов формуляр, за да могат държавите-страни да обменят информация за дейности в областта на сътрудничеството и съдействието;

               б)

               възлагане на мандат на ЗПП да събере свързана с член X от КБТО информация в онлайн база данни, която би могла да се намира в частта с ограничен достъп от уебсайта.

         Член 9
   Действията, предприети от Съюза за целите, посочени в членове 1—8, включват:

               а)

               предложения на Съюза въз основа на изложената в членове 1—8 позиция за конкретни, практически и осъществими договорености за ефективно подобряване на прилагането на КБТО, които да бъдат разгледани от държавите-страни по време на Седмата конференция за преглед;

               б)

               демарши от върховния представител на Съюза по въпросите на външните работи и политиката на сигурност или делегациите на Съюза;

               в)

               изявления на върховния представител на Съюза по въпросите на външните работи и политиката на сигурност или на делегацията на Съюза в ООН преди или по време на Седмата конференция за преглед.

         Член 10
   Настоящото решение влиза в сила в деня на приемането му.

      Съставено в Брюксел на 18 юли 2011 година.

            За Съвета

            Председател

         C. ASHTON

      (1)  ОВ L 65, 7.3.2006 г., стр. 51.

      (2)  ОВ L 302, 13.11.2008 г., стр. 29.

      (3)  ОВ C 57, 9.3.2006 г., стр. 1.


title: 2013/335/ЕС: Решение на Съвета от 25 юни 2013 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               28.6.2013

               BG

               Официален вестник на Европейския съюз

               L 177/29

         РЕШЕНИЕ НА СЪВЕТА
   от 25 юни 2013 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2013/335/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114, във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взеха предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

               (3)

               Протокол 31 към Споразумението за ЕИП съдържа разпоредби и мерки относно сътрудничеството в специфични области извън четирите свободи.

               (4)

               Целесъобразно е да се продължи сътрудничеството между договарящите се страни по Споразумението за ЕИП в дейностите на Европейския съюз, финансирани от общия бюджет на Европейския съюз и свързани с изграждането, функционирането и развитието на вътрешния пазар.

               (5)

               Поради това Протокол 31 към Споразумението за ЕИП следва да бъде съответно изменен.

               (6)

               Изменението следва да се прилага от 1 януари 2013 г. за да може това разширено сътрудничество да продължи и след 31 декември 2012 г.

               (7)

               Поради това позицията на Европейския съюз в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде приета от името на Европейския съюз в рамките на Съвместния комитет на ЕИП относно предложеното изменение на Протокол 31 към Споразумението за ЕИП, се основава на проекта на решение на този Комитет, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 25 юни 2013 година.

            За Съвета

            Председател

         E. GILMORE

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/…
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство( „Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се продължи сътрудничеството между договарящите се страни по Споразумението за ЕИП в дейностите на Съюза, финансирани от общия бюджет на Съюза и свързани с изграждането, функционирането и развитието на вътрешния пазар.

                  (2)

                  Поради това Протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2012 г.,

            ПРИЕ НАСТОЯЩОТО РЕШЕНИЕ:
      Член 1
      Член 7 от Протокол 31 към Споразумението за ЕИП се изменя, както следва:

                  1.

                  Думите „2004, 2005, 2006, 2007, 2008, 2009, 2010, 2011 и 2012 г.“ в параграф 6 се заменят с думите „2004, 2005, 2006, 2007, 2008, 2009, 2010, 2011, 2012 и 2013 г.“

                  2.

                  Думите „2006, 2007, 2008, 2009, 2010, 2011 и 2012 г.“ в параграф 7 се заменят с думите „2006, 2007, 2008, 2009, 2010, 2011, 2012 и 2013 г.“

                  3.

                  Думите „2008, 2009, 2010, 2011 и 2012 г.“ в параграф 8 се заменят с думите „2008, 2009, 2010, 2011, 2012 и 2013 г.“

            Член 2
      Настоящото решение влиза в сила в деня след внасяне на последната нотификация по член 103, параграф 1 от Споразумението за ЕИП (1).
      Прилага се от 1 януари 2013 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  [Без отбелязани конституционни изисквания.] [С отбелязани конституционни изисквания.]


title: Решение (Eвратом) 2017/76 на Съвета от 21 ноември 2016 година за одобряване на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз

text:
               17.1.2017

               BG

               Официален вестник на Европейския съюз

               L 12/22

         РЕШЕНИЕ (Eвратом) 2017/76 НА СЪВЕТА
   от 21 ноември 2016 година
   за одобряване на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид препоръката на Европейската комисия,
   като има предвид, че:

               (1)

               Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (ССА), бе подписано на 16 юни 2008 г. и влезе в сила на 1 юни 2015 г. (1).

               (2)

               Република Хърватия стана държава — членка на Съюза, на 1 юли 2013 г.

               (3)

               В съответствие с член 6, параграф 2, втора алинея от Акта от 2012 г. относно условията за присъединяване на Република Хърватия към Европейския съюз, присъединяването на Хърватия към ССА следва да бъде одобрено чрез сключването на протокол към това споразумение между Съвета, който действа с единодушие от името на държавите членки, и съответната трета държава.

               (4)

               На 24 септември 2012 г. Съветът упълномощи Комисията да започне преговори с Босна и Херцеговина за сключването на протокол към ССА.

               (5)

               Тези преговори приключиха успешно и Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (наричан по-долу „протоколът“) беше парафиран на 18 юли 2016 г.

               (6)

               Протоколът обхваща и въпроси от компетентността на Европейската общност за атомна енергия.

               (7)

               Сключването на протокола от страна на Комисията, действаща от името на Европейската общност за атомна енергия, следва да бъде одобрено по отношение на въпросите от компетентността на Европейската общност за атомна енергия.

               (8)

               По отношение на въпросите, попадащи в приложното поле на Договора за Европейския съюз и Договора за функционирането на Европейския съюз, за подписването и сключването на протокола се прилага отделна процедура,

         ПРИЕ НАСТОЯЩОТО РЕШЕНИЕ:
   Член 1
   Одобрява се сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (2).
   Член 2
   Настоящото решение влиза в сила в деня на приемането му.

      Съставено в Брюксел на 21 ноември 2016 година.

            За Съвета

            Председател

         P. PLAVČAN

      (1)  ОВ L 164, 30.6.2015 г., стр. 2.

      (2)  Вж. страница 3 от настоящия брой на Официален вестник.


title: 2008/262/ЕО: Решение на Съвета от 28 февруари 2008 година за подписването от името на Европейския съюз и временното прилагане на някои разпоредби от Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген

text:
               26.3.2008

               BG

               Официален вестник на Европейския съюз

               L 83/5

      РЕШЕНИЕ НА СЪВЕТА

   от 28 февруари 2008 година
   за подписването от името на Европейския съюз и временното прилагане на някои разпоредби от Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген
   (2008/262/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член 24 и член 38 от него,
   като има предвид, че:

               (1)

               На 27 февруари 2006 г. Съветът упълномощи Председателството, подпомагано от Комисията, да открие преговорите с Княжество Лихтенщайн и Конфедерация Швейцария относно Протокола за присъединяването на Лихтенщайн към Споразумението от 26 октомври 2004 г. между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, бяха завършени.

               (2)

               При положение че ще бъде сключен на по-късна дата, желателно е Протоколът да бъде подписан.

               (3)

               Протоколът предвижда временното прилагане на някои от неговите разпоредби. Тези разпоредби следва да се прилагат временно, докато Протоколът влезе в сила.

               (4)

               Доколкото се засяга развитието на достиженията на правото от Шенген, които попадат в обхвата на дял VI на Договора за Европейския съюз, е уместно с подписването на протокола Решение 1999/437/ЕО на Съвета (1) да се направи приложимо mutatis mutandis към отношенията с Княжество Лихтенщайн.

               (5)

               Настоящото решение не засяга позицията на Обединеното кралство съгласно Протокола за интегриране на достиженията на правото от Шенген в правната рамка на Европейския съюз, приложен към Договора за Европейския съюз и към Договора за създаване на Европейската общност, и Решение 2000/365/ЕО на Съвета от 29 май 2000 г. относно искането на Обединено кралство Великобритания и Северна Ирландия да вземе участие в някои от разпоредбите на достиженията на правото от Шенген (2).

               (6)

               Настоящото решение не засяга позицията на Ирландия съгласно Протокола за интегриране на достиженията на правото от Шенген в правната рамка на Европейския съюз, приложен към Договора за Европейския съюз и към Договора за създаване на Европейската общност, и Решение 2002/192/ЕО на Съвета от 28 февруари 2002 г. относно искането на Ирландия да вземе участие в някои от разпоредбите на достиженията на правото от Шенген (3),

         РЕШИ:
   Член 1
   При условие за сключване на по-късна дата, председателят на Съвета е оправомощен понастоящем да посочи лице, упълномощено да подпише от името на Европейския съюз Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген и свързаните с него документи.
   Текстовете на Протокола и свързаните с него документи са приложени към настоящото решение. (4)

   Член 2
   Настоящото решение се прилага за сферите, уредени с разпоредбите, изложени в член 2, параграфи 1 и 2 от Протокола, и към тяхното развитие, доколкото тези разпоредби имат правно основание в рамките на Договора за Европейския съюз или доколкото е определено, в съответствие с Решение 1999/436/ЕО (5) на Съвета, че имат такова основание.
   Член 3
   Разпоредбите в членове от 1 до 4 от Решение 1999/437/ЕО се прилагат по същия начин за асоциирането на Лихтенщайн към въвеждането, прилагането и развитието на достиженията на правото от Шенген, които попадат в дял VI на Договора за Европейския съюз.
   Член 4
   Съгласно член 9, параграф 2 от Протокола членове 1 и 4, и член 5, параграф 2, буква а), първо изречение от Протокола и правата и задълженията, изложени в член 3, точки 1—4, и членове 4, 5 и 6 от Споразумението се прилагат временно от подписването на Протокола до влизането му в сила.

      Съставено в Брюксел на 28 февруари 2008 година.

            За Съвета

            Председател

         D. MATE

      (1)  Решение от 17 май 1999 г. относно определени условия за прилагането на Споразумението между Съвета на Европейския съюз и Република Исландия и Кралство Норвегия за асоциирането на тези две държави към изпълнението, прилагането и развитието на достиженията на правото от Шенген (ОВ L 176, 10.7.1999 г., стр. 31).

      (2)  ОВ L 131, 1.6.2000 г., стp. 43.

      (3)  ОВ L 64, 7.3.2002 г., стр. 20.

      (4)  Документ на Съвета 16462/06; достъпен на адрес http://register.consilium.europa.eu

      (5)  ОВ L 176, 10.7.1999 г., стр. 17.


title: Решение (ЕС) 2015/809 на Съвета от 19 май 2015 година за определяне на европейските столици на културата за 2019 година в България и Италия

text:
               23.5.2015

               BG

               Официален вестник на Европейския съюз

               L 128/20

         РЕШЕНИЕ (ЕС) 2015/809 НА СЪВЕТА
   от 19 май 2015 година
   за определяне на европейските столици на културата за 2019 година в България и Италия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007—2019 (1), и по-специално член 9, параграф 3 от него,
   като взе предвид препоръката на Европейската комисия,
   като взе предвид докладите на комисията за подбор от октомври и ноември 2014 г. във връзка с процедурата по подбор на европейски столици на културата в България и Италия,
   като има предвид, че:
   критериите по член 4 от Решение № 1622/2006/ЕО са изцяло изпълнени,
   ПРИЕ НАСТОЯЩОТО РЕШЕНИЕ:
   Член 1
   Пловдив и Матера се определят за „Европейски столици на културата за 2019 г.“ съответно в България и Италия.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 19 май 2015 година.

            За Съвета

            Председател

         M. SEILE

      (1)  ОВ L 304, 3.11.2006 г., стр. 1.


title: Решение на Съвета от 17 ноември 2003 година относно присъединяването на Европейската общност към Комисията по Codex Alimentarius

text:
Важна правна забележка

|

32003D0822

Официален вестник n° L 309 , 26/11/2003 стр. 0014 - 0021 специално чешко издание глава 15 том 07 стр. 666  - 673 специално испанско издание глава 15 том 07 стр. 666  - 673 специално унгарско издание глава 15 том 07 стр. 666  - 673 специално литвийско издание глава 15 том 07 стр. 666  - 673 LV.ES глава 15 том 07 стр. 666  - 673 MT.ES глава 15 том 07 стр. 666  - 673 PL.ES глава 15 том 07 стр. 666  - 673 SK.ES глава 15 том 07 стр. 666  - 673 специално словенско издание глава 15 том 07 стр. 666  - 673

		20031117Решение на Съветаот 17 ноември 2003 годинаотносно присъединяването на Европейската общност към Комисията по Codex Alimentarius(2003/822/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 37, 95, 133 и член 152, параграф 4 във връзка с член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) Целта на Комисия по Codex Alimentarius е, inter alia, да разработва и хармонизира световни здравни стандарти и да издава насоки и препоръки относно земеделските и рибните продукти, храните, добавките и замърсителите на храни, фуражите, ветеринарните лекарства, пестицидите, включително етикетиране, методи за анализ и вземане на проби, етични кодекси и добри земеделски практики и насоки за хигиенни практики, с оглед защита здравето на потребителите и осигуряването на лоялни практики в международната търговия. Тези цели са в съответствие с целите на Европейската общност по отношение на взетите мерки за защита живота или здравето на хората, животните или растенията, или на екологията и свързаните с това международни търговски мерки, както и хармонизиране на националното законодателство, по-специално по отношение на храни, добавки и замърсители на храни, включително етикетиране, методи за анализ и вземане на проби, с оглед осигуряването на свободно обращение на вътрешния пазар и внос от трети страни.(2) След 1994 г. с влизането в сила на споразуменията на СТО, по-специално Споразумението относно прилагането на санитарни и фитосанитарни мерки (Споразумението СФС) и Споразумението за премахване на техническите пречки пред търговията (Споразумението ТПТ), стандартите, насоките и препоръките на Codex Alimentarius придобиха нарастваща правна значимост по силата на позоваването на Codex Alimentarius в споразуменията на СТО, както и на презумпцията за съответствие, която се дава на съответните национални мерки, когато те се основават на такива стандарти, насоки и препоръки, които са приети от Комисията по Codex Alimentarius.(3) Европейската общност следва да може да упражнява своите компетенции и да играе ролята си при изготвянето, договарянето и приемането на стандарти, насоки и препоръки на Комисията по Codex Alimentarius и нейните помощни органи. Присъединяването на Европейската общност като пълноправен член към Codex Alimentarius успоредно с нейните държави-членки е от съществено значение, за да се гарантира, че основните здравни и други интереси на Европейската общност и нейните държави-членки ще бъдат взети предвид при изготвянето, договарянето и приемането на такива стандарти, насоки и препоръки, както и на други разпоредби на Комисията по Codex Alimentarius.(4) Присъединяването на Европейската общност като пълноправен член към Codex Alimentarius следва да подпомогне укрепването на съгласуваността между стандартите, насоките и препоръките и други разпоредби, приети от Комисията по Codex Alimentarius и другите съответни международни задължения на Европейската общност.(5) На 26 ноември 1991 г. Европейската общност стана член, успоредно с държавите-членки, на Организацията на ООН по прехраната и селското стопнаство (ФАО).(6) Член 2 от Устава на Комисията по Codex Alimentarius дава право на Европейската общност като член на ФАО да стане също и пълноправен член на Комисията по Codex Alimentarius.(7) С Решение от 21 декември 1993 г. Съветът оправомощава Комисията да договаря условията и възможностите за присъединяването на Европейската общност като пълноправен член към Комисията по Codex Alimentarius на основата на компетенциите на Европейската общност, положението ѝ във ФАО и като се вземат предвид целта и конкретните особености на Комисията по Codex Alimentarius.(8) Правата и задълженията на организациите — членки на ФАО, могат да бъдат приложени, mutatis mutandis, спрямо членството на Европейската общност в Комисията по Codex Alimentarius, като съответните решения относно необходимите адаптации на съответните разпоредби на процедурните правила на Комисията по Codex Alimentarius и нейните помощни органи са вече приети.(9) Резултатът от проведените от Европейската общност преговори се счита за задоволителен, като се вземат предвид интересите на Европейската общност и нейните държави-членки, както и специфичните особености на Комисията по Codex Alimentarius.(10) Необходимо е да се осигурят практически възможности по отношение участието на Европейската общност и нейните държави-членки в работата на Комисията по Codex Alimentarius и нейните помощни органи по начин, който да осигурява възможно най-голяма полза за Европейската общност и нейните държави-членки от присъединяването на Общността към Codex Alimentarius.(11) Предвид горните съображения в момента е благоприятно Европейската общност да се присъедини към Комисията по Codex Alimentarius.(12) Генералните директори на ФАО и СЗО одобриха измененията на процедурните правила, приети на 26-ата сесия на Комисията по Codex Alimentarius на 30 юни 2003 г., които позволяват организации за регионална икономическа интеграция да станат членки на Codex Alimentarius,РЕШИ:Член 11. Европейската общност внася заявление за присъединяване към Комисията по Codex Alimentarius, придружено от официален инструмент, според който тя приема задълженията по устава на Комисията по Codex Alimentarius, които са в сила към момента на присъединяване (приложение I към настоящото решение) и единна Декларация за упражняване на компетенции (приложение II към нaстоящото решение).2. Председателят на Съвета отговаря за осъществяването на необходимите процедури за тази цел.Член 2Споразумението между Съвета и Комисията по отношение на подготовката на срещите и изявленията, свързани с Codex Alimentarius, и на упражняването на правото на глас, приложено като приложение III към настоящото решение, се прилага между Комисията, Съвета и държавите-членки.Съставено в Брюксел на 17 ноември 2003 година.За СъветаПредседателG. Alemanno[1] Становище от 7 ноември 2001 г. (все още непубликувано в Официален вестник).--------------------------------------------------20031117ПРИЛОЖЕНИЕ IИнструмент за присъединяване към Комисията по Codex AlimentariusУважаеми Господине,Имам честта да Ви информирам, че Европейската общност, като член на ФАО, реши да поиска присъединяване към Комисията по Codex Alimentarius. Ето защо Ви моля да приемете този инструмент, чрез който Европейската общност приема променения процедурен правилник на Комисията по Codex Alimentarius в съответствие с правило II от тях, както и единната декларация на Европейската общност относно упражняването на компетенции.Европейската общност официално и без резерви приема задълженията, които произтичат от членството ѝ в Комисията по Codex Alimentarius и които са предвидени в Устава на Комисията по Codex Alimentarius, и официално приема добросъвестно да изпълнява задълженията, които са в сила към момента.Имам честта, Господине, да бъда искрено Ваш,Alessandro PIGNATТIИзпълняващ длъжността Председател на Съвета на Европейския съюзПредседателстващ Комитета на постоянните представители(Част 1)Г-н DioufГенерален директорОрганизация на Обединените нации по прехраната и селското стопанство,Via delle Terme di CaracallaI—00100 Rome--------------------------------------------------20031117ПРИЛОЖЕНИЕ II20031117Единна декларация на Европейската общност относно упражняването на компетенции съгласно правило VI от процедурния правилник на Комисията по Codex AlimentariusНастоящата декларация определя упражняването на компетенции между Европейската общност и нейните държави-членки по въпроси, които са обхванати от инструментите за създаване на Комисията по Codex Alimentarius. Тя не засяга договореностите за изявленията по отношение на Общността и нейните държави-членки.Настоящата декларация е приложима по отношение на всички срещи на Комисията по Codex Alimentarius и нейните помощни органи, освен ако Европейската общност реши или друг член на Codex Alimentarius поиска да направи конкретно изявление преди срещата по отношение на някоя определена точка от дневния ред.В случай че обсегът на описаното по-долу разделение на компетенциите между Европейската общност и нейните-държави членки се промени, Декларацията ще бъде съответно актуализирана.1. КОМПЕТЕНЦИИ НА ЕВРОПЕЙСКАТА ОБЩНОСТКато общо правило Европейската общност има изключителни компетенции по въпроси от дневния ред, които касаят хармонизацията на стандарти за определени селскостопански продукти, храни, хранителни добавки, замърсители, ветеринарни лекарства, пестициди, риба и рибни продукти, включително етикетиране, методи за анализ и вземане на проби, както и кодекси и указания за хигиенна практика, доколкото законодателството на Общността е хармонизирало или изцяло, или до голяма степен съответните сфери в тези области, а също и по въпроси на международната търговия, доколкото те са свързани с целите на Комисията по Codex Alimentarius, особено за защита на здравето на потребителите и осигуряването на добросъвестни практики в търговията с храни.2. КОМПЕТЕНЦИИ НА ДЪРЖАВИТЕ-ЧЛЕНКИКато общо правило държавите-членки на Европейската общност имат компетенции по въпроси от дневния ред, които касаят организационни (напр. правни или бюджетни въпроси) и процедурни въпроси (напр. избор на ръководство, приемане на дневен ред, приемане на отчети).3. КОМПЕТЕНЦИИ НА ДЪРЖАВАТА-ЧЛЕНКА И НА ОБЩНОСТТАЕвропейската общност и нейните държави-членки имат a priori компетенции в следните области, доколкото предвижданите в тези области мерки попадат в сферата на действие на Codex Alimentarius и когато Общността има пълномощия по хармонизирането, но тези области са хармонизирани само отчасти:а) селскостопанска политика като цяло, включително хармонизиране на стандартите за живота и здравето на животните и растенията (членове от 32 до 38 от Договора за ЕО);б) сближаване на разпоредбите, които са установени със закони, подзаконови актове или административни действия на държавите-членки в областите на здравето и живота на хората, животните или растенията (членове 94 и 95 от Договора за ЕО);в) мерки на политиката в областта на общественото здраве (член 152 от Договора за ЕО) и мерки за защита на потребителите (член 153 от Договора за ЕО);г) политика в областта на изследователската дейност и технологичното развитие (членове 163—173 от Договора за ЕО);д) екологична политика (членове 174—176 от Договора за ЕО);е) политика на развитието (членове 177—181 от Договора за ЕО);ж) други политики на Европейската общност, които могат да касаят дори частично конкретни действия на Комисията по Codex Alimentarius.--------------------------------------------------20031117ПРИЛОЖЕНИЕ III20031117Договорености между Съвета и Комисията по отношение подготовката на срещи на Codex Alimentarius и изявления и упражняване на права за гласуване1. Обхват на прилагането на координационната процедураНастоящите координационни процедури ще се прилагат за всички срещи на Комисията по Codex Alimentarius или на някой от нейните помощни органи, включително работни групи, и за отговорите на циркулярни писма.2. Циркулярни писма на Codex Alimentarius2.1. С цел спазване на крайните срокове за отговори на циркулярните писма на Codex Alimentarius през редовни интервали, които не превишават два месеца, Комисията изпраща на държавите-членки таблица, изброяваща поотделно всички очакващи отговор, обявени и очаквани циркулярни писма, като идентифицира онези циркулярни писма, за които тя възнамерява да изготви проект на общ отговор от името на Общността и срока, в рамките на който ще стане това, и като дава, доколкото е възможно, становището си по статута на компетенциите за всеки един от тях.2.2. Когато Комисията посочи, че ще се изготвя общ отговор, държавите-членки ще се въздържат от директен отговор на идентифицираните циркулярни писма на Codex Alimentarius, но могат да посочат на Комисията конкретните въпроси или точки, които представляват проблем за тях, както и ориентацията, която считат за необходимо да се възприеме в отговора.2.3. Комисията ще изготви проект на общ отговор, като вземе предвид индикациите на държавите членки и ще предаде в кратки срокове проекта на държавите-членки за по-нататъшни коментари чрез националните пунктове за контакт на Codex Alimentarius или чрез някой конкретен пункт, определен от държавите-членки. На основата на получените коментари Комисията ще изготви преработен вариант на общия отговор, като посочи получените коментари и обясни, където е приложимо, защо някои от тях не са били взети предвид.2.4. Държава-членка може също да посочи на Комисията, че определено циркулярно писмо се нуждае от общ отговор. В такъв случай Комисията изготвя проект на отговор с техническата помощ на тази държава-членка.2.5. Когато Комисията счита, че не е необходимо да се изготвя общ отговор, държавите-членки имат правото да отговорят директно на циркулярното писмо на Codex Alimentarius, за което не се предвижда общ отговор. В този случай обаче държавите-членки, които възнамеряват да изпратят коментари директно, ще изпратят проект на останалите държави-членки и Комисията, преди да го изпратят до Codex Alimentarius, с цел да се уверят, че няма противоположно становище от страна на Комисията или някоя друга държава-членка.2.6. Комисията и държавите-членки ще направят сериозни усилия да постигнат възможно най-бързо обща позиция. Ако проектът за отговор е приемлив за държавите-членки, той ще бъде изпратен до секретариата на Codex Alimentarius. Ако обаче все още има съществено разминаване на становищата, Комисията ще изпрати проекта до секретариата на Съвета с цел организиране на координационна среща за преодоляване на останалите различия и ще се приложи съответната процедура, предвидена в раздел 3 по-долу.3. Координационна процедура в Съвета3.1. С оглед подготовка за срещите на Codex Alimentarius ще се провеждат координационни срещи:- в Брюксел, в рамките на компетентната Работна група на Съвета (обикновено Работната група по Codex Alimentarius), колкото е възможно по-рано и колкото пъти е необходимо преди срещата на Codex Alimentarius, и в допълнение- на място, особено в началото, и ако е необходимо, по време и в края на срещата на Codex Alimentarius, като допълнителни координационни срещи се свикват, когато е необходимо по време на серията от срещи.3.2. Координационните срещи постигат съгласие относно изявленията, които се правят от името само на Общността или от името на Общността и нейните държави-членки. Изявленията, които се правят само от името на държавите-членки, не съставляват част от координацията на Общността като такива, но могат, разбира се, също да подлежат на координация на такива срещи, ако това е договорено между държавите-членки.Позициите на Общността или общите позиции се договарят обикновено под формата на преговорни позиции, изявление или схематично изложение на изявление. Когато в настоящата уговорка се посочва "изявление", следва да се счита, че това се отнася също и за други форми, в които се постига съгласие по позицията на Общността или по общата позиция.3.3. След получаването му Комисията изпраща дневния ред на срещата на Codex Alimentarius до секретариата на Съвета, за да го разпрати до държавите-членки, заедно с посочване на точките от дневния ред, по които се предвижда да се направи изявление и дали това изявление ще се направи от името на Общността или на Общността и нейните държави-членки.В случай на точки от дневния ред, които могат да предизвикат необходимост от вземане на решение с консенсус или чрез гласуване в среща на Codex Alimentarius, Комисията посочва дали този, който следва да гласува, е Общността или нейните държави-членки.3.4. Комисията ще изпрати проектите на изявленията и позициите до секретариата на Съвета за разпращането им до държавите-членки възможно най-бързо, но най-малко една седмица преди координационната среща. За изготвянето на проектите на изявленията и позициите Комисията ще разчита на техническите компетенции на държавите-членки. Секретариатът на Съвета осигурява проектоизявленията да се предават спешно чрез националните пунктове за контакт на Codex Alimentarius или чрез други пунктове, определени от държавите-членки.3.5. Координационните срещи решават относно упражняването на отговорности по отношение на изявления и гласуване във връзка с всяка точка от дневния ред на срещата на Codex Alimentarius, по която може да се направи изявление или се очаква гласуване.3.6. Преди координационните срещи Комисията ще уведоми държавите-членки чрез Секретариата на Съвета за:а) своите предложения относно упражняването на отговорности по конкретен въпрос;б) своите предложения относно изявленията по даден въпрос.3.7. Ако в координационните срещи в рамките на компетентната работна група на Съвета или на място Комисията и държавите-членки не могат да постигнат споразумение по обща позиция, включително по причини на несъгласие относно преразпределението на компетенциите, по отношение на въпросите, цитирани в точка 3.6, букви а) и б), въпросът се отнася до Комитета на постоянните представители, който решава на основата на мнозинството, определено в съответния законов акт на Общността, чийто предмет е разглежданата тема.3.8. Посочените в параграф 3.7 решения не засягат съответните компетенции на Общността и на нейните държави-членки в разглежданите области.3.9. Ако се окаже невъзможно Комисията да изготви навреме изявленията за координационната среща (поради липсата на документацията от Codex Alimentarius), Комисията ще очертае за държавите членки, поне една седмица преди срещата на Codex Alimentarius, основните елементи на позицията на Общността или на общата позиция и на съответното изявление. Когато е необходимо при извънредни обстоятелства, тези елементи и изявлението ще бъдат разгледани от координационна среща на място с представителите на Комисията и на държавите-членки, които присъстват на срещата.3.10. Когато по време на среща на Codex Alimentarius, с оглед реагиране на еволюцията или на динамиката на преговорите, възникне необходимостта да се направи изявление от представителите на Общността от името на Общността или от името на Общността и на нейните държави-членки, на място ще бъде координирано проектоизявление и ще се приложи съответната част от параграф 3.9.3.11. По време на дискусии на Codex Alimentarius, за да се реагира на предложения, които не са обхванати от договорената позиция на Общността, държавите-членки и Комисията, след необходимото координиране, когато е възможно, могат да предложат първоначална реакция и да проучват алтернативни възможности, без да поемат официален ангажимент. Комисията и държавите членки се съобразяват напълно с изготвената позиция на Общността, както и намиращата се в основата ѝ логика и ще се координират на място възможно най-бързо, за да потвърдят или променят временните позиции.4. Изявления и гласуване на срещите на Codex Alimentarius4.1. Когато дадена точка от дневния ред се занимава с въпроси изключително от компетенциите на Общността, Комисията говори и гласува от името на Общността. След необходимата координация държавите-членки могат също така да вземат отношение, за да подкрепят и/или доразвият позицията на Общността.4.2. Когато дадена точка от дневния ред се занимава с въпроси изключително от национална компетентност, отношение вземат и гласуват държавите-членки.4.3. Когато дадена точка от дневния ред се занимава с въпроси, които са както от национална компетентност, така и от компетентност на Общността, Председателството и Комисията изразяват общата позиция. След необходимата координация държавите-членки могат да вземат отношение, за да подкрепят и/или доразвият общата позиция. Държавите-членки или Комисията по целесъобразност гласуват от името на Общността и на нейните държави-членки в съответствие с общата позиция. Решението относно това, кой ще гласува, се взема в светлината на това, на кого принадлежи преобладаващата част от компетенциите (например основно компетенции на държавите-членки или основно на Общността).4.4. Когато дадена точка от дневния ред се занимава с въпроси, които са както от национална компетентност, така и от компетентност на Общността, и Комисията и държавите-членки не са били в състояние да постигнат съгласие по обща позиция по параграф 3.7, държавите-членки могат да вземат отношение и да гласуват по въпроси, които попадат категорично в техните компетенции. В съответствие с процедурните правила на Codex Alimentarius Комисията може да взема отношение и да гласува по въпроси, които попадат категорично в компетенциите на Общността и за които е приета позиция на Общността.4.5. По въпроси, за които няма споразумение между Комисията и държавите-членки за преразпределяне на компетенциите, или когато не е било възможно да се постигне необходимото мнозинство за позиция на Общността, ще се положат максимални усилия за изясняване на ситуацията или за да се постигне позиция на Общността. Докато стане това и след необходимата координация, държавите-членки и/или Комисията, в зависимост от това, кое е подходящо, ще бъдат оправомощени да вземат отношение, при условие че изразената позиция е съгласувана с политиката на Общността и с предишните позиции на Общността и в съответствие със законодателството на Общността.4.6. През първите две години от присъединяването на Общността към Комисията по Codex Alimentarius резултатите от координационните срещи в компетентната работна група на Съвета относно упражняването на отговорности по отношение на изявленията и гласуването във връзка с всяка точка от дневния ред на срещата на Codex Alimentarius ще се предават на Секретариата на Codex Alimentarius. След първоначалния период от две години за приложима ще се счита направената единна обща декларация, освен ако има конкретно искане за разяснения от друг член на Codex Alimentarius или е взето друго решение от компетентната работна група на Съвета.4.7. В рамките на параграф 4.1 или 4.3, когато една държава-членка има особено важни съображения по отношение на зависима територия и тези съображения не могат да се приспособят към една обща позиция или към позиция на Общността, тази държава-членка си запазва правото да гласува и да се произнася по отношение на нейната зависима територия, като се съобразява с интересите на Общността.5. Групи по проектите и работни групи5.1. Държавите-членки и Комисията имат правото да участват доброволно и да вземат отношение в групите по проектите и в работните групи на Codex Alimentarius, които са технически неофициални срещи, на които присъстват само някои членове на Codex Alimentarius и където не се вземат официални решения. Представителите на държавите-членки и на Комисията ще положат сериозно усилие да постигнат съгласувана позиция и да я защитават по време на дискусиите в групите по проектите и в работните групи.5.2. Представителите на Комисията и на държавите членки, които участват в групите по проектите и в работните групи, без да се накърнява въпросът за компетенциите, своевременно нотифицират останалите държави-членки за изготвяните от докладващия в групата проекти за отчети и се координират с останалите държави-членки по отношение на позицията, която трябва да се заеме. При липса на конкретна координация относно проектоотчетите представителите на Комисията или на държавите-членки, които участват в изготвянето на проектите и в работните групи, ще използват като ориентация координираните изявления и дискусиите в координационните срещи, както е посочено в раздел 4.6. Преразглеждане на споразумениетоПо искане на държава членка или на Комисията споразумението ще бъде преразгледано, като се отчита събраният опит от действието ѝ.--------------------------------------------------


title: 2009/732/ЕО, Евратом: Решение на Съвета от 21 септември 2009 година за назначаване на един член от Белгия в Европейския икономически и социален комитет

text:
               3.10.2009

               BG

               Официален вестник на Европейския съюз

               L 260/29

      РЕШЕНИЕ НА СЪВЕТА

   от 21 септември 2009 година
   за назначаване на един член от Белгия в Европейския икономически и социален комитет
   (2009/732/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/651/ЕО, Евратом (1),
   като взе предвид предложението на правителството на Белгия,
   като взе предвид становището на Комисията,
   като има предвид, че след оставката на г-н Josly PIETTE се освободи едно място за член на Европейския икономически и социален комитет,
   РЕШИ:
   Член 1
   Г-н Claude ROLIN, Secrétaire général de la Confédération des Syndicats chrétiens de Belgique (CSC) — група „Работници“ (II група), се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от деня на приемането му.

      Съставено в Брюксел на 21 септември 2009 година.

            За Съвета

            Председател

         T. BILLSTRÖM

      (1)  ОВ L 269, 28.9.2006 г., стр. 13.


title: 2013/117/ЕС: Решение на Съвета от 5 март 2013 година за назначаване на член от Нидерландия в Европейския икономически и социален комитет

text:
               7.3.2013

               BG

               Официален вестник на Европейския съюз

               L 64/6

         РЕШЕНИЕ НА СЪВЕТА
   от 5 март 2013 година
   за назначаване на член от Нидерландия в Европейския икономически и социален комитет
   (2013/117/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Нидерландия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Leon MEIJER се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-жа Melanie BOUWKNEGT, Beleidsadviseur CNV Vakcentrale, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 5 март 2013 година.

            За Съвета

            Председател

         M. NOONAN

      (1)  ОВ L 251, 25.9.2010 г., стр. 8.


title: Решение на Съвета от 15 септември 1986 година относно сключването на споразумения под формата на размяна на писма между Европейската икономическа общност и Конфедерация Швейцария относно земеделието и рибарството

text:
Важна правна забележка

|

31986D0559

Официален вестник n° L 328 , 22/11/1986 стр. 0098 - 0098 специално чешко издание глава 3 том 07 стр. 138  - 138 специално испанско издание глава 3 том 07 стр. 138  - 138 специално унгарско издание глава 3 том 07 стр. 138  - 138 специално литвийско издание глава 3 том 07 стр. 138  - 138 LV.ES глава 3 том 07 стр. 138  - 138 MT.ES глава 3 том 07 стр. 138  - 138 PL.ES глава 3 том 07 стр. 138  - 138 SK.ES глава 3 том 07 стр. 138  - 138 специално словенско издание глава 3 том 07 стр. 138  - 138

		19860915Решение на Съветаот 15 септември 1986 годинаотносно сключването на споразумения под формата на размяна на писма между Европейската икономическа общност и Конфедерация Швейцарсия относно земеделието и рибарството(86/559/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че е необходимо да се одобрят споразуменията под формата на размяна на писма между Европейската икономическа общност и Швейцарската конфедерация относно земеделието и рибарството, за да се отчете присъединяването на Кралство Испания и на Португалската република към Общността.РЕШИ:Член 1С настоящото решение споразуменията под формата на размяна на писма между Европейската икономическа общност и Швейцарската конфедерация относно земеделието и рибарството се одобряват от името на Общността.Текстовете на разменените писма са приложени към настоящото решение.Член 2Председателят на Съвета е упълномощен да определи лицето, което има право да подпише споразуменията с цел да обвърже Общността.Съставено в Брюксел на 15 септември 1986 година.За СъветаПредседателG. Howe--------------------------------------------------